Lovejoy
Lovejoy er ein bretskur Indie rock bólkur, sum varð stovnaður í Brighton í 2021. Bólkurin er samansettur av William Gold (eisini kendur sum Wilbur Soot) sum forsangara og gittarleikara, Joe Goldsmith sum gittaraleikara, Mark Boardman á trummum,og Ash Kabosu sum bassist. Allir fýra hava eisini partur av sangskrivingini.

Teirra fyrsta EP, Are You Alright?, varð givin út 9. mai 2021. Onnur EP teirra, Pebble Brain, kom út 14. oktober 2021. Triða EPin, Wake Up & It's Over, varð útgivin 12. mai 2023. Bólkurin gevur sjálvstøðugur tónleik út undir sínum egna útgávufelagi, Anvil Cat Records og deila við AWAL.



Bólkurin, Lovejoy, varð stovnaður av William Gold og Joe Goldsmith í 2021. Teir høvdu møttst fyrr, tí teir spældu í sama bólki. Gold hevði frammanundan vunnið sær eina fylging á netinum fyri at stroyma á Twitch, leggja video út á YouTube, og eisini fyri at gera solo tónleik. Bólkurin æt upprunaliga "Hang the DJ". Núverandi navnið er eftir Benedict Lovejoy, einum vini hjá bólkinum, sum sat hjá teimum fyrstu tíðina, tá teir akkurát vóru bygjaðir við sangskrivingina.

Áðrenn trummuspælarin Mark Boardman fór upp í Lovejoy, hevði hann gingið á fróskaparsetri, har hann hevði lært at redigera, bassspælarin Ash Kabosu hevði arbeitt við at gera sjónvarp, og gittarspælarin Joe Goldsmith arbeiddi við trædyrking. Gold møtti Kabosu, einum vinum hjá einum vinum, í einum Smashburger-handli í Brighton, og spurdi hann, um hann vildi koma upp í bólkin. Tá teir skuldu fara at taka upp í studioi, fann bólkurin Boardman á Fiverr (ein heimasíða har man kann átaka sær arbeiði), og eftir at hava sæð hann framføra, bjóðaði Gold honum at gerast fastur limur í bólkinum.

Bólkurin tók upp sína fyrstu EP, Are You Alright?, uppá tveir dagar í Brighton Electric í mars 2021. Hon varð útgivin 8. mai 2021, sum sá Lovejoy debutera á nummar 10 á Undankomandi Tónleikarar listanum (Emerging Artists chart) hjá Billboard 20. mai 2021.

Onnur EP teirra, Pebble Brain, varð tikin upp í august 2021 í Small Pond Recording Studios í Brighton, og varð útgivin 14. oktober 2021. EPin toppaði nummar 12 á hittlistanum UK Albums Chart. Temaði hjá sangunum á hesu EPini var miseydnað romantisk parløg og politiskt órógv. Í oktober í 2022 gav bólkurin sínar fyrstu tvær EPir og teirra tøkulag av "Knee Deep at ATP" út á vinyl.

Áðrenn teirra stóru konsert- og festivalførslur gjørdu Lovejoy óreklameðaðar konsertir undir dulnevnum. Frá november í 2022 byrjaði bólkurin at fáa uppmerksemi á høvuðsútvarpi, við senditíð á BBC Radio 1, og á hollandskum útvarpssendingini "Welkom Bij De Club!" (umset. Vælkomin til klubban!). Teirra sangir hava eisini eyðkendir á BBC Music Introducing.

10. februar 2023 gav Lovejoy út staklagið "Call Me What You Like" gjøgnum AWAL. Staklagið hevur verið nummar 32 á Official UK Top 40 hittlistanum. Sangurin kom seinni at verða við á teirra triðju EP, Wake Up & It's Over, sum varð útgivin 12. mai 2023 og debuteraði nummar 5 á UK albumhittlistunum. "Portrait of a Blank Slate" frá EPini var eisini partur av ljóðbandinum til EA Sports FC 24.

7. apríl 2023 gav bólkurin, uttan at siga fjepparunum frá, eina EP við heitinum From Studio 4 út. Tað innihaldur akustiskar útgávur av sangunum frá teirra fyrstu EP, Are You Alright?, og eitt óútgivið lag, "Tomorrow".

Í mai 2023 framførdi bólkurin til eitt Spotify-tiltak í London við heitinum Our Generation. Teir góvu tveir sangir frá upptøkuni út sum partur av Spotify Singles, herundir eina akustiska útgávu av "Call Me What You Like" og eitt tøkulag av "The Perfect Pair" hjá Beabadoobee. Gold segði, at bólkurin "hevði verið sera áhugagur í Beabadoobee í eina tíð nú og elskaði lagið í sanginum, so tað var fantastiskt at geva tí okkara egna Lovejoy eyðkenni".

Í juni í 2023 kom bólkurin á forsíðuna av nummar 77 av tónleikablaðnum Dork. 25. juni 2023 fór Lovejoy at spæla á BBC Music Introducing pallinum á Glastonbury Festival. Tey hava eisini framført á Rock Werchter, TRNSMT , Montreux Jazz Festival , Osheaga og Lollapalooza. Teir framførdu á Leeds Festival 25. august 2023, og Reading Festival 27. august 2023. Teir byrjaðu sína Wake Up & It's Over leikferð í Stórabretlandi.

2. oktober 2023 kunngjørdi bólkurin, at teirra komandi staklag "Normal People Things" skuldi verða givið út 6. oktober 2023, eftir at sipa til tað í undanfarnu vikuni. Sama dagin kunngjørdu teor sína Road to 100 leikferð.

Bólkurin framførdi sangin "Call Me What You Like" á Late Show with Stephen Colbert 13. oktober 2023.

Bólkalimir


 * William Gold - forsangari, gittar, sangskriving (2021-nú)
 * Joe Goldsmith - gittar, bakgrundssangari, sangskriving (2021-nú)
 * Ash Kabosu - bas, sangskriving (2021-nú)
 * Mark Boardman - trummur, bakgrundssangari, sangskriving (2021-nú)

Leikferðalimir

Leikferðamanningin er ikki tann sama hvørja ferð.


 * Leandra Badruzaman - trumpet, klaver (2022-nú)
 * Isaac Beer - trompet (2022)
 * Zoe - trompet, klaver (2022-2023)
 * Alan Osmundson - trompet, klaver (2023-nú)
 * Jackie Coleman - trompet, klaver (2023-nú)















Non-album single


 * Northern Autumn Tour (2022)
 * December Tour (2022)
 * Inselaffe Tour (2023)
 * Across the Pond Tour (2023)
 * Wake Up & It's Over Tour (2023)
 * Road to 100 Tour (2023)

a. Navnið hjá útgávufelagnum er og útgávufelagið er lógliga skrásett sum NVLCTRCDS LTD.

b. Hendan EPin var útgivin sum "Anvil Cat". Øll løgini á EPini hava "Lovejoy" crediterað sum ein tónleikara, ið luttók í EPini.

c. "Knees Deep at ATP" var seinni tikið við í samansavningini Are You Alright?/Pebble Brain.

(Eg dugi ikki at seta alt tað tekniska upp ordiligt her so um onkur sum dugir sovorið sær hetta so kunnu tey orðna tað)

<references group="" responsive="1">


 * Official website